**Աֆենի Շաքուր** (ի ծնե՝ **Էլիս Ֆեյ Ուիլյամս**, հունվարի 10, 1947(1947-01-10), Lumberton City Cemetery, Լամար շրջան, Միսսիսիպի, ԱՄՆ - մայիսի 2, 2016(2016-05-02), Sausalito, Մարին շրջան, Կալիֆոռնիա, ԱՄՆ), ամերիկացի ակտիվիստ, բարեգործ, քաղաքական գործիչ և «Սև հովազներ» կուսակցության անդամ։ Հանգուցյալ ռեփեր Թուփաք Շակուրի մայրն է։ Դատարանում պաշտպանել է իրեն՝ որպես «Հովազների» անդամ բազմաթիվ ռմբակոծություններին մասնակցելու մեղադրանքից։

Կենսագրություն
--------------

Էլիս Ֆեյ Ուիլյամսը ծնվել է 1947 թվականի հունվարի 10-ին Հյուսիսային Կարոլինայի Լամբերտոն քաղաքում։ Մայրը տնային տնտեսուհի էր, իսկ հայրը՝ հեռահար վարորդ։ Ուներ նաև քույր։ Շուտով նրա ծնողներն ամուսնալուծվեցին, և 1958 թվականին մայրն աղջիկների հետ տեղափոխվեց Նյու Յորք։ Այնտեղ Էլիսը սկսել է հաճախել «Bronx High School of Science»։ 15 տարեկան հասակում սկսել է կոկաին օգտագործել։ 1964 թվականին անդամագրվել է «Սև հովազներ» կուսակցությանը։ 1968 թվականին փոխել է իր անունը՝ Աֆենի Շակուր։

1969 թվականի ապրիլի 2-ին Շակուրը և «Հովազների» քսան անդամներ ձերբակալվել են Նյու Յորքում ոստիկանական բաժանմունքներ, հանրախանութներ և այլ հասարակական վայրեր ռմբակոծելու մեղադրանքով։ 1970 թվականի աշնանը Շակուրը գրավի դիմաց ազատ է արձակվել և հղիացել Նյու Ջերսիից բեռնատարի վարորդ Ուիլյամ Գարլանդից։ Դրանից կարճ ժամանակ անց գրավը չեղյալ է հայտարարվել, և նա վերադարձել է բանտ։ 1971 թվականին՝ «Panther 21» անունով հայտնի դատավարության ժամանակ, նրա վրայից հանվել են մեղադրանքները, և նույն տարվա մայիսին Շակուրն ազատ է արձակվել։ 1971 թվականի հունիսի 16-ին ծնվել է Շակուրի որդին՝ Թուփաք Շակուրը։

Երաժշտական արդյունաբերություն և բարեգործություն
-----------------------------------------------

Թուփաքի մահից 1 տարի անց երգչի հետմահու ալբոմներից վաստակած գումարով Աֆենին Ջորջիայում հիմնադրել է «Tupac Amaru Shakur Foundation» հիմնադրամը, որն իրականացնում է գեղարվեստական ծրագրեր երիտասարդների համար, և «Amaru Entertainment» հոլդինգային ընկերությունը, որտեղ պահվում են Թուփաքի բոլոր չհրատարակված նյութերը։ Բացի այդ, նա թողարկել է «Makaveli Branded» հագուստի ցանցը, որից ստացված բոլոր եկամուտները փոխանցվում են «Tupac Amaru Shakur Foundation» բարեգործական հիմնադրամին։

### Դատավարություն «Death Row Records»-ի դեմ

2007 թվականի հունիսի 20-ին Աֆենի Շակուրը դիմել էր դաշնային դատարան՝ պահանջելով արգելել «Death Row Records» ընկերության կողմից Թուփաքի չհրատարակված երգերի վաճառքը։ Դատաքննության ընթացքում Աֆենի Շակուրը «Death Row Records»-ից հետ է վերցրել որդու 150 չհրատարակված երգերը։ Նա ստեղծել է «Amaru Records» լեյբլը, որպեսզի թողարկի Թուփաքի չհրատարակված ձայնագրությունները։

### Հանրային ելույթներ

Բացի բարեգործական գործունեությունից Աֆենի Շաքուրը հանդես է եկել հանրության առջև և դասախոսություններ կարդացել՝ ճամփորդելով ԱՄՆ-ում։ 2007 թվականի փետրվարի 6-ին ելույթ է ունեցել «Vanderbilt’s Commemoration for Black History Month»-ի շրջանակներում (Աֆենի Շակուրի ելույթը 02-06-07)։

### Մահ

Աֆենի Շաքուրը մահացել է 2016 թվականի մայիսի 2-ին Կալիֆոռնիայի Սոսալիտո քաղաքում։

Ժամը 21:30-ին շերիֆի գրասենյակին հայտնել են սրտի հնարավոր կանգի մասին։ Աֆենի Շակուրը տեղափոխվել է տեղի հիվանդանոց, որտեղ մահացել է 22:28։ Նրա մահվան հավանական պատճառը սրտի կաթվածն է։

Տես նաև
-------

* Թուփաք Շաքուր

Ծանոթագրություններ
------------------

1. 1 2 3 4  Internet Broadway Database — 2000.
2. 1 2
3. ↑  Afeni Shakur: Evolution of a Revolutionary. — New York, 2004. — С. 5.
4. ↑  «Tupac's Mother, Afeni Shakur, Dead at 69»։ *Billboard*։ Billboard։ Վերցված է 2016-05-03
5. ↑  Moscow-Pullman Daily News (Jul 26, 2007) *Tupac’s mother tries to stop Death Row sale of unreleased tracks* Retrieved 2010 May 17
6. ↑  Tupac Shakur's Mother Afeni Shakur Davis Dies at 69: Police : People.com
7. ↑  «Tupac's Mom Afeni Shakur -- Dead at 69»։ *TMZ* (անգլերեն)։ Վերցված է 2020-08-17

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database · MusicBrainz · WikiTree |
|  |
| Չափորոշչային վերահսկողություն | ISNI: 0000000116022034 · LCCN: no2003107302 · NUKAT: n2009053538 · VIAF: 18323810 · WorldCat VIAF: 18323810 |

 |